Huvitatud isik		

 	21.02.2025 nr 2.-1.1/59 - 2	

	

	
Põllu tn 68 ja Raudtee tn 73 välispordiväljaku projekteerimistingimuste eelnõu avalik väljapanek		

Nõmme Linnaosa Valitsus avalikustab Raudtee tn 73 ja Põllu tn 68 kinnistule kavandatava välispordiväljaku rajamise projekteerimistingimuste eelnõu.
Alal on kehtestatud alates 23.12.2015 Raudtee tn 73 ja Pargi tn 2a kinnistute detailplaneering (DP027990). Kavandatavaga soovitakse täpsustada kehtivat detailplaneeringut. Vastavalt ehitusseadustiku § 27 lg-le 1 ja selle punktidele 1-3 võib pädev asutus detailplaneeringu olemasolu korral põhjendatud juhul anda projekteerimistingimused ehitusloakohustusliku olulise avaliku huviga rajatise ehitusprojekti koostamiseks.
Kehtiva Nõmme linnaosa üldplaneeringus sätestatud maakasutuse teemakaardil kohaselt kavandatakse rajatis avalikult kasutatavate- ja sotsiaalobjektide alale, kus eesmärk nii üldplaneeringu kui kehtestatud detailplaneeringu kohaselt on säilitada maksimaalselt ümbritsevat haljastust, sh olemasolevat väärtuslikku kõrghaljastust.
Kavandatav ehitis planeeritakse Tallinna linnale kuuluvatele ühiskondlike ehitiste maa sihtotstarbega kinnistutele.
Projekteerimistingimuste eelnõu ja selle lisamaterjalide avalik väljapanek toimub 6. märtsist kuni 20. märtsini 2025 Nõmme Linnaosa Valitsuses, Valdeku tn 13, I korruse fuajees, küsida infoletist. Avalik arutelu toimub 27. märtsil kell 16:00 Nõmme Linnaosa Valitsuses, Valdeku tn 13.
Digitaalselt on dokumentidega võimalik tutvuda aadressil: https://www.tallinn.ee/et/kaasamine.
1.	Huvitatud isikul ja isikul, kelle õigusi võib avatud menetluse korras antav õigusakt puudutada, on õigus esitada menetlust läbiviivale haldusorganile eelnõu või taotluse kohta ettepanekuid ja vastuväiteid. Ettepanekute ja vastuväidete esitamise tähtajaks on avaliku väljapaneku lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid või vastuväiteid ei esitata, soovib haldusorgan asja arutada ilma avalikku istungit läbi viimata.
Menetlusosaline loetakse asja arutamisest avalikul istungil loobunuks, kui haldusorgan on väljapaneku alguses või menetlusest teatamisel teinud ettepaneku asja arutamiseks ilma avalikku istungit läbi viimata ja menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid (alus haldusmenetluse seaduse § 50 lõige 3). 

Info tel 645 7300. Ettepanekud ja vastuväited palume esitada e-posti aadressil: nomme@tallinnlv.ee.

	
Lugupidamisega	

	
	
(allkirjastatud digitaalselt)	
Karmo Kuri	
Linnaosa vanem

	
	
Lisa:	Projekteerimistingimuste eelnõu ja selle lisadokumendid	

Alice Laanemägi
6457300 alice.laanemagi@tallinnlv.ee